b'\n_START_ARTICLE_\nCuina d\'inducci\xc3\xb3\n_START_PARAGRAPH_\nUna cuina d\'inducci\xc3\xb3 \xc3\xa9s un tipus de cuina vitrocer\xc3\xa0mica que escalfa directament el recipient en lloc d\'escalfar la vitrocer\xc3\xa0mica i despr\xc3\xa9s transferir la calor al recipient. Aquestes cuines utilitzen un camp magn\xc3\xa8tic alternant que magnetitza el material ferromagn\xc3\xa8tic del recipient en un sentit i en un altre. Aquest proc\xc3\xa9s t\xc3\xa9 p\xc3\xa8rdues d\'energia que, en forma de calor, escalfen el recipient. Els recipients han de contenir un material ferromagn\xc3\xa8tic almenys en la base, de manera que els d\'alumini, terracota, acer inoxidable o coure no s\xc3\xb3n utilitzables amb aquest tipus de cuines._NEWLINE_Actualment el cost de la tecnologia d\'inducci\xc3\xb3 dobla al d\'una vitrocer\xc3\xa0mica tradicional, per\xc3\xb2 les elevades prestacions aix\xc3\xad com la seva major efici\xc3\xa8ncia energ\xc3\xa8tica la converteixen en una inversi\xc3\xb3 atractiva. El cost de la producci\xc3\xb3 d\'aquesta tecnologia se centra en l\'electr\xc3\xb2nica de pot\xc3\xa8ncia necess\xc3\xa0ria per al seu funcionament.\n_START_SECTION_\nFuncionament\n_START_PARAGRAPH_\nLa naturalesa d\'aquest escalfament el fa molt m\xc3\xa9s eficient que el tradicional, ja que s\'escalfa directament el recipient a utilitzar, i no indirectament com es fa amb les vitrocer\xc3\xa0miques basades en resist\xc3\xa8ncies. Aix\xc3\xb2 contribueix a un estalvi d\'energia cada vegada m\xc3\xa9s apreciat en la societat actual. La vitrocer\xc3\xa0mica d\'inducci\xc3\xb3 detecta gr\xc3\xa0cies a un sistema de sensors si hi ha o no recipient sobre la seva superf\xc3\xadcie. En cas de no haver-ne, no funciona. A m\xc3\xa9s incorpora les m\xc3\xa9s modernes t\xc3\xa8cniques de processament del senyal per aconseguir un control eficient de la pot\xc3\xa8ncia._NEWLINE_El model d\'inducci\xc3\xb3 escalfa dues vegades m\xc3\xa9s r\xc3\xa0pid que una placa vitrocer\xc3\xa0mica convencional. S\xc3\xb3n capa\xc3\xa7os de detectar la forma i mida del recipient i es pot triar la temperatura exacta de cocci\xc3\xb3 (term\xc3\xb2stat). A m\xc3\xa9s, el temps de cocci\xc3\xb3 \xc3\xa9s molt redu\xc3\xaft perqu\xc3\xa8 es tarda molt poc a aconseguir la temperatura desitjada. Aquesta vitrocer\xc3\xa0mica facilita la neteja per la seva superf\xc3\xadcie llisa i perqu\xc3\xa8 en estar  freda  els possibles desbordaments no es cremen o s\'incrusten en el vidre, per la qual cosa n\'hi ha prou amb passar-hi un drap humit._NEWLINE_A l\'hora de decantar-se per aquesta opci\xc3\xb3 tampoc no cal menysprear la seguretat. Amb ella s\'eviten possibles cremades, ja que no s\'escalfa. La placa d\'inducci\xc3\xb3 assoleix com a temperatura m\xc3\xa0xima la de la calor residual produ\xc3\xafda pel recipient. A m\xc3\xa9s, no hi ha cap risc d\'explosi\xc3\xb3 fortu\xc3\xafta pel fet que no utilitza combustibles. Per la seva seguretat (nom\xc3\xa9s escalfen els utensilis ferromgn\xc3\xa8tics), s\xc3\xb3n les \xc3\xbaniques que poden col\xc2\xb7locar amb qualsevol electrodom\xc3\xa8stic sota: nom\xc3\xa9s cal deixar una dist\xc3\xa0ncia prefixada. Tenen el problema que nom\xc3\xa9s poden utilitzar certs materials per al parament de cuina i no les poden emprar persones amb marcapassos._NEWLINE_\xc3\x89s possible fabricar una cuina d\'inducci\xc3\xb3 que funcioni amb qualsevol metall conductor, per\xc3\xb2 el sistema convencional \xc3\xa9s m\xc3\xa9s simple i barat. Per escalfar metalls com l\'alumini, es poden utilitzar diverses bobines que s\'activen c\xc3\xadclicament, una rere l\'altra, i generen un camp magn\xc3\xa8tic m\xc3\xb2bil com en un motor de corrent altern. Aquest mateix efecte s\'aprofita per fer servir l\'alumini en veloc\xc3\xadmetres i motors de g\xc3\xa0bia d\'esquirol._NEWLINE_Encara que el cost sol rondar el doble del preu d\'una vitrocer\xc3\xa0mica de resist\xc3\xa8ncia o hal\xc3\xb2gena, la despesa el\xc3\xa8ctrica sol ser un 40% menor i resulta rendible si es fa servir la cuina amb freq\xc3\xbc\xc3\xa8ncia. Sobretot amb usos curts com fregir un filet, on una vitrocer\xc3\xa0mica convencional perdria gran part de l\'energia usada en la calor residual de la placa. Respecte a una cuina de gas, aprofita millor l\'energia el\xc3\xa8ctrica (84%) que el gas (40%). No obstant aix\xc3\xb2, en el proc\xc3\xa9s total que inclou la generaci\xc3\xb3 el\xc3\xa8ctrica a partir de combustibles f\xc3\xb2ssils, nom\xc3\xa9s un 30% (o gaireb\xc3\xa9 un 60% a cicle combinat) es converteix en electricitat i el resta en calor, que moltes vegades no s\'aprofita i genera contaminaci\xc3\xb3 t\xc3\xa8rmica.\n_START_SECTION_\nHist\xc3\xb2ria\n_START_PARAGRAPH_\nL\'aparici\xc3\xb3 dels primers conceptes de la cuina d\'inducci\xc3\xb3 \xc3\xa9s remota a principis del segle vint. Al voltant dels anys cinquanta la divisi\xc3\xb3 de neveres de General Motors va fer una demostraci\xc3\xb3 amb estufes en una gira pels Estats Units. La inducci\xc3\xb3 es mostrava escalfant un cass\xc3\xb3 i situant al mateix temps un tros de paper de diari entre la placa d\'inducci\xc3\xb3 i el cass\xc3\xb3. Mai va arribar a la fase de producci\xc3\xb3._NEWLINE_A principis dels anys setanta es van realitzar noves implementacions als Estats Units en conjunci\xc3\xb3 amb el Centre d\'Investigaci\xc3\xb3 i desenvolupament de Westinghouse Electric Corporation en Churchill Borough, prop de Pittsburgh. Aquest desenvolupament es va fer p\xc3\xbablic el 1971 durant la mostra duta a terme per la National Association of Home Builders convention in Houston, a Texas, com a part de la mostra de Productes per al consumidor de la Westinghouse. Es van produir centenars d\'unitats per impulsar l\'entrada del producte en el mercat a les que es van denominar "Cool Top 2" d\'inducci\xc3\xb3. El desenvolupament es va dur a terme al laboratori de recerca dirigit per Bill Moreland i Terry Malarkey._NEWLINE_El preu de cada unitat era d\'uns 1500 US$. La producci\xc3\xb3 es va realitzar entre 1973 i 1975 acabant amb la venda de la Westinghouse Consumer Products Division a la White Consolidated Industries Inc. El model CT2 comptava amb quatre m\xc3\xb2duls de 1600 watts cada un. La superf\xc3\xadcie estava constitu\xc3\xafda per una capa de priocer\xc3\xa0mica. Cada m\xc3\xb2dul s\'alimentava a 240V que eren convertits a un rang entre 20V i 200V mitjan\xc3\xa7ant una font cont\xc3\xadnua variable amb un rectificador controlat per fase. La font d\'alimentaci\xc3\xb3 ho convertia en una ona de 27 kHz d\'una intensitat de 30 A (pic) mitjan\xc3\xa7ant dos amplificadors en paral\xc2\xb7lel de sis transistors de pot\xc3\xa8ncia (Motorola) en configuraci\xc3\xb3 mig-pont formant un Oscil\xc2\xb7lador LC ressonant, on el component inductor era de fil de coure enrotllat amb l\'olla o paella com a c\xc3\xa0rrega. El disseny va ser dut a terme per Ray Mackenzie, que va superar els problemes de sobrec\xc3\xa0rrega que van apar\xc3\xa8ixer anteriorment._NEWLINE_M\xc3\xa9s endavant altres patents van anar apareixent amb millores com la reducci\xc3\xb3 de sobreescalfament, la detecci\xc3\xb3 d\'utensilis ferromagn\xc3\xa8tics o la radiaci\xc3\xb3 controlada dels camps electromagn\xc3\xa8tics There was also magnetic pa detection._NEWLINE_La inducci\xc3\xb3 no va arribar a entrar del tot en el mercat nord-americ\xc3\xa0. On finalment si va entrar va ser a Europa gr\xc3\xa0cies a les col\xc2\xb7laboracions que es van realitzar entre el departament d\'R+D+I de la llavors Balay SA (Ara BSH) i la C\xc3\xa0tedra d\'Electr\xc3\xb2nica de l\'Escola T\xc3\xa8cnica Superior d\'Enginyers Industrials de Saragossa amb projectes dirigits per Armando Roy, wue van iniciar investigacions sobre la tecnologia innovadora d\'inducci\xc3\xb3, dins del Pla Concertat de Recerca Cient\xc3\xadfica i T\xc3\xa8cnica (CAICYT)._NEWLINE_Finalment, el 1996 va comen\xc3\xa7ar el projecte d\'R+D Inducci\xc3\xb3 III, realitzat per BSH en col\xc2\xb7laboraci\xc3\xb3 amb la Universitat de Saragossa, que va donar lloc el 1999 al llan\xc3\xa7ament del primer model compacte, en qu\xc3\xa8 l\'electr\xc3\xb2nica ja estava integrada a la zona de cocci\xc3\xb3.\n_START_SECTION_\nAvantatges\n_START_PARAGRAPH_\nLa cuina d\'inducci\xc3\xb3 t\xc3\xa9 nombrosos avantatges:_NEWLINE_Segons el U.S. Department of Energy, l\'efici\xc3\xa8ncia de transmissi\xc3\xb3 d\'energia a la cuina d\'inducci\xc3\xb3 \xc3\xa9s del 84% enfront del 74% de les vitrocer\xc3\xa0miques convencionals. El que significa un estalvi d\'aproximadament 12% per la mateixa quantitat de calor generada._NEWLINE_L\'alta efici\xc3\xa8ncia en la transfer\xc3\xa8ncia de calor fa que es cuini m\xc3\xa9s r\xc3\xa0pid que a les cuines convencionals. Tamb\xc3\xa9 suposa un estalvi d\'energia._NEWLINE_En escalfar l\'olla directament evita que es cremi qualsevol cosa que s\'hagi quedat interposada entre la cuina i l\'olla. Aquesta caracter\xc3\xadstica fa que les cuines d\'inducci\xc3\xb3 siguin m\xc3\xa9s segures, reduint el risc d\'incendi considerablement. A m\xc3\xa9s en no cremar-se la superf\xc3\xadcie resulten m\xc3\xa9s f\xc3\xa0cils de netejar perqu\xc3\xa8 no queden restes cremades adherides._NEWLINE_Ja que la calor es genera per un corrent indu\xc3\xaft, la unitat detecta si l\'olla \xc3\xa9s present el que permet que la cuina s\'apagui autom\xc3\xa0ticament si detecta que l\'olla ha estat retirada._NEWLINE_Es deterioren poc pel que solen durar m\xc3\xa9s temps amb aparen\xc3\xa7a de noves._NEWLINE_En general, es pot dir que qualsevol recipient en la base del qual "s\'enganxi" un imant \xc3\xa9s v\xc3\xa0lida per a aquest tipus de cuines._NEWLINE_Malgrat tot, cal tenir en compte que aquestes plaques requereixen recipients amb fons ferromagn\xc3\xa8tic que permetin tancar el circuit d\'inducci\xc3\xb3 i que no les poden emprar persones amb marcapassos.\n_START_SECTION_\nProve\xc3\xafdors\n_START_PARAGRAPH_\nLes alemanyes AEG, Bosch, FISSLER, Miele and Siemens. Les espanyoles Fagor i BSH, Italiana Smeg i Sueca Electrolux_NEWLINE_A \xc3\x80sia tamb\xc3\xa9 s\'estan comercialitzant cuines d\'inducci\xc3\xb3 d\'alta pot\xc3\xa8ncia principalment per companyies taiwaneses i Japoneses com Power HK Ltd, UNIVERSAL, icMagIC, Zanussi, iLighting, German Pool.'